# Missa

La missa és el nom donat a la celebració de l'eucaristia a l'Església Catòlica Romana.

## Citacions

* París ben bé val una missa.
    (en francès) Paris vaut bien une messe.
       Saint-Denis, 25 de juliol de 1593. — Enric IV de França
          Frase cèlebre d'Enric IV de França anunciant la seva conversió al catolicisme per coronar-se com a rei de França.

## Dites populars

* A missa i a ballar, com més s'hi va, més s'hi vol anar.
* A poc a poc, va el coix a missa.
* A Vic, llonganisses, frares i misses.
* Àgueda, vols venir a missa amb mi? No; d'ací tres dies, si.
* Bo és a missa anar, però millor casa guardar.
* Com més prop de la missa, més prop del diable.
* En temps de melons, ni missa llarga ni sermons.
* La campana no entra en missa, però a tots avisa.
* La missa, que la digui el rector.
* La missa de Nadal per tot l'any val.
* Les misses surten de la sacristia.
* Llonganissa ves a missa, botifarró ves al sermó.
* Missa major, missa del senyor.
    (var.) Qui va a missa major, té molts quartos o molta devoció.
* Missa matinal, per tot el dia val.
* Ni missa ni dar civada destorben llarga jornada.
    (var.) L'oir missa i donar civada no destorba jornal ni jornada.
    (var.) Per missa i xivada no es perd jornada.
* No tot lo que es diu són misses.
* Per anar a missa i donar civada, no es perd jornada.
* Per força, els moros van a missa.
* Primer de maig, a missa me'n vaig.
* Quan es troben cabells a casa i hom no sap de qui són, cal cremar-los amb un paper que hagi estat a missa.
* Qui no està avesat a anar a missa, en el portal s'agenolla.
* Qui va a missa, no perd el temps.
* Si un tel de ceba es menjava un capellà, no diria mai més missa.

## Endevinalles

* Una cada dia, cada dia tres, set cada nit i una cada mes.
          Anar a missa / àpats / hores de dormir / confessió.

## Frases fetes

* Anar a missa (una cosa).
          Ésser una cosa irrefutable, segura.
* Arribar a misses dites.
          Fer tard.
* Ésser de missa.
          Ésser missaire, anar molt a l'església.

## Referències

* ↑ «Paris vaut bien une messe». Venelles: Kelyos SARL, cop. 2005. [Consulta: 6 juliol 2012].
* 1 2 3 4 5 6 7 8 9 10 11 12 13 14 15 16 17 18 19 20 21 Alcover, Antoni M.; Moll, Francesc de B. «missa». A: Diccionari català-valencià-balear. Barcelona: IEC, 2002.
* ↑ Parés i Puntas, 1999.
* ↑ Amades, 1982, p. 736-738.
* 1 2 Cinc mil refranys catalans i frases fetes populars, 1965.
* ↑ Gargallo i Gregori, José. «El Refranyer: Dites, refranys i maneres de dir». L'autor, 2010-. [Consulta: 3 octubre 2024].
* ↑ Amades, Joan. Costums populars de Barcelona. Barcelona: Centre Excursionista de Catalunya, 1931, p. 126-127.
* ↑ Amades, 1982.
* 1 2 3 «Missa». Gran Diccionari de la Llengua Catalana. Barcelona: Grup Enciclopèdia Catalana. [Consulta: 20 maig 2015].

## Bibliografia

* Amades, Joan. Folklore de Catalunya. Vol. 2. Cançoner, cançons, refranys, endevinalles. 3a edició. Barcelona: Selecta, 1982. ISBN 84-298-0452-8.
* Amades, Joan. Costumari català : el curs de l'any (en català). Vol. I. Hivern. Barcelona: Salvat, 1982. ISBN 84-345-3673-0.
* Cinc mil refranys catalans i frases fetes populars (en català). Barcelona: Millà, 1965 (Biblioteca popular catalana vell i nou ; 3). ISBN 8473040082.
* Parés i Puntas, Anna. Tots els refranys catalans (en català). Barcelona: Edicions 62, 1999. ISBN 842974519X.